# &kooka; käsiraamat

## Sissejuhatus

&kooka; on &kde; rakendus, mis võimaldab hõlpsasti skannida SANE teeke kasutades. Seepärast peab pakett SANE olema paigaldatud, muidu &kooka; kasutamine ei õnnestu.

&kooka; võimaldab skannida, salvestada ja vaadata kõiki pildivorminguid, mida &kde; toetab.

Samuti on võimalik optiline märgituvastus kas avatud lähtekoodiga programmide GOCR ja OCRAD või kommertstarkvara KADMOS teegi abil. Selleks tuleb paigaldada vähemalt üks mainitud tarkvarapakettidest. Kui märgituvastus on tehtud, käivitatakse äratuntud osal automaatselt õigekirja kontroll. Sisu saab muuta OMT aknas ning selle siis eksportida lihttekstina.

## Juhtnöörid

Infot toetatud skannerite kohta saav veebileheküljelt http://www.sane-project.org. Kui võimalik, uurige sobivust enne skanneri ostmist.

### &kooka; põhiaken

&kooka; põhiaken

&kooka; saab käivitada käsurealt korraldusega ``kooka`` või valides selle rakenduse käivitusmenüü alammenüüst Graafika. Soovi korral võid luua &kde; töölauale skanneri ikooniga viida.

&kooka; kasutamiseks ainult optilise märgituvastuse huvides ilma skanneriga ühendumata käivita rakendus galeriirežiimis käsuga ``kooka` `-g``.

&kooka; põhiaken koosneb kolmest osast. Ülal asuvad nii ikooni- kui menüüriba. Osade suurendamiseks või kahandamiseks saab kasutada hiirt.

- Liikumisaken koosneb kolmest kaardist, mis võimaldavad valida kas skannimisee, OMT või integreeritud faililehitseja ehk galerii. Töökataloogi näidatakse akna alumises osas kõrvuti kataloogiga, kuhu skannimise tulemus salvestada.

- Akna alumises vasakus osas saab seadistada skanneripõhiseid asju, tavaliselt on neiks resolutsioon, heledus, kontrast, skannimisrežiim (⪚ värviline, halltoonides või binaarne) ning gammaväärtused.

  Määra kõigepealt vajalikud seadistused. Seejärel käivita eelvaatlus menüükäsuga Eelvaatlus. Skannimise tulemus ilmub nähtavale parempoolsel paneelil.

  Lõplike mõõtmete määramiseks vali skannitav ala hiirega eelvaatluse pildil endal.

  Kui see on tehtud, klõpsa käsule Skanni, et skannida eelvaatluses määratud valik. Skannimise järel küsitakse sinu käest, millises vormingus kujutis salvestada ja kas muuta see standardvorminguks (mis tähendab, et edaspidi selle vormingu puhul enam kinnitust ei küsita).

  Kui märgid, et ei soovi enam näha küsimust salvestamise vormingu kohta, ei näegi sa enam salvestusabilist. Kui soovid kunagi siiski vormingut muuta, saad seda teha menüükäsuga Seadistused Kooka seadistamine... Pildi salvestamine Alati kasutatakse salvestusabilist

- Suur aken näitab, milline näeb kujutis välja pärast lõplikku skannimist.

## Käskude seletus

### &kooka; peamine tööriistariba

#### Menüü Fail

Fail Loo kataloog...

- Loob kataloogi, kus asuvad Kooka galerii pildid.

&Ctrl;S Fail Salvesta pilt

- Salvestab allolevas Kooka galeriis valitud pildi kettal mõnda teise kataloogi.

  Vaata lähemalt osa Salvestamine.

&Ctrl;Del Fail Kustuta pilt

- Kustutab pildi, mis on valitud Kooka galeriis.

&Ctrl;N Fail Uus pilt valiku põhjal

- Kui skannitud kujutis sisaldab rohkem infot, kui sa soovid näha lõplikul pildil, kasuta seda vahendit kujutise kärpimiseks, märkides suuremal pildivaatel esmalt oma valiku ja siis klõpsates seda abivahendit. Kujutis kärbitakse vastavalt sinu valikule. See võimalus on küllap sulle juba tuttav, kui oled kasutanud pilditöötlusrakendust &kolourpaint;.

Fail Sulge kujutis

- Eemaldab pildi, mida näidatakse parajasti Kujutise vaatajas.

&Ctrl;Q Fail Välju

- Lõpetab &kooka; töö.

#### Menüü Skannimine

Skannimine Pildi OMT...

- Käivitab kogu pildi optilise märgituvastuse (OMT), kasutades seadistustedialoogi kaardil OMT määratud tuvastamissüsteemi. See käivitab märgituvastuse eelvaatluse pildil.

Skannimine Valiku OMT...

- Ilmub märgituvastuse aken. Siin aga võetakse märgituvastus ette vaid lõplikult skannitud kujutise esiletõstetud osal.

#### Menüü Kujutis

Selle menüü kirjed leiab ka eelvaatluse akna kontekstimenüüst.

&Ctrl;I Kujutis Mahuta laiusele

- Muudab proportsionaalselt kujutist, et see täidaks vaateala laiuti.

&Ctrl;H Kujutis Mahuta kõrgusele

- Muudab proportsionaalselt kujutist, et see täidaks vaateala täiskõrguses.

&Ctrl;1 Pilt Originaalsuurus

- Taastab kujutise originaalsuuruse seda vastavalt vähendades või suurendades.

  Meetodeid kujutise skaleerimiseks on veel, nende kasutamiseks tee hiire parema nupuga klõps kujutisel. Määratle uuesti kolm mainitud võimalust ning sea ise suurenduse aste. Seda saab teha ka eelvaatluse aknas.

&Ctrl;V Pilt Peegelda vertikaalselt

- Keerab kujutist vertikaalselt.

&Ctrl;M Pilt Peegelda horisontaalselt

- Keerab kujutist horisontaalselt.

&Ctrl;7 Pilt Pööra vastupäeva

- Pöörab kujutist 90 kraadi vastupäeva (vastupidi kellaosuti liikumise suunale).

&Ctrl;9 Pilt Pööra päripäeva

- Pöörab kujutist 90 kraadi päripäeva (kellaosuti liikumise suunas).

&Ctrl;8 Pilt Pööra 180 kraadi

- Pöörab kujutist 180 kraadi (pea peale).

#### Menüü Seadistused

Seadistused Tööriistariba näitamine

- Eemaldab ülemise tööriistariba, mis suurendab veidi vaateala.

Seadistused Olekuriba näitamine

- Eemaldab alumise olekuriba, mis suurendab veidi vaateala.

#### Kiirklahvide seadistamine

Seadistused Kiirklahvide seadistamine... võimaldab määrata kiirklahve.

Täpsemat teavet annab &kde; põhialuste käsiraamatu kiirklahvide kasutamist ja kohandamist käsitlev osa.

#### Tööriistaribade seadistamine

Seadistused Tööriistaribade seadistamine... on kasutatav lisanuppude asetamiseks tööriistaribadele.

Täpsemat teavet annab &kde; põhialuste käsiraamatu tööriistaribade kohandamist käsitlev osa.

#### Kooka seadistamine

Seadistused Kooka seadistamine...

Kooka käivitamise seadistused

- Võid eemaldada märgi kastist Skanneri valiku dialoogi näidatakse järgmisel käivitamisel, kui sul on vaid üks skanner. Kui kasutad vaid üht arvutit, võid eemaldada märgi ka kastist Võrgust otsitakse saadaolevaid skannereid.

Pisipildivaade

- Siin saab kohandada pisipiltide suurust ja tausta. Võid näiteks kahandada pisipiltide suurust, kui kavatsed skannida mõnda paksu raamatut.

## Salvestamine

Põhjalikumalt piltide salvestamisest

Kujutise salvestamise meetod &kooka;s erineb mõnevõrra enamikust muudest rakendustest. Klõpsa kaardil Galerii väikese faililehitseja avamiseks. See on kataloog `~/.Documents/KookaGallery`. Akna alumises osas on näha käesoleva galerii alamkataloog. See on koht, kuhu kõik skannitud kujutised kõigepealt failidena salvestatakse. &kooka; esmakäivitusel on näha ainult kataloog `KookaGallery`. Loo alamkatalooge sellele hiire parema nupuga klõpsates. Valitud kataloog, mis on tähistatud siniselt, on skannitud kujutiste esmase salvestamise asukoht. Skannitud kujutised tähistatakse numbrilises järjekorras, seega näiteks `kscan_0001`, `kscan_0002` jne.

Kujutise püsivaks salvestamiseks klõpsa hiire vasaku nupuga nimel. Seejärel anna failile uus nimi ja sobilik laiend, mis vastab skannimise ajal valitud pildivormingule. Kui sisestad mõne muu laiendi, saad teate, mis ütleb, et see ei vasta skannitud vormingule. Kuigi sa võid põhimõtteliselt salvestada kujutise ka mistahes laiendiga, säilitab see esialgse vormingu. Praegu ei ole teisendamine käigult veel võimalik.

Kui sa ei soovi selliselt hallata oma pilte kataloogis `~/.kde/share/apps/KookaGallery`, võid mõistagi salvestada need ka muusse asukohta. Selleks klõpsa hiire parema nupuga kujutise nimel ning vali käsk Salvesta. Seejärel võid valida mistahes asukoha. Lisaks saad ka kujutisi sulgeda või jäädavalt kustutada.

Teiste piltide kaasamiseks galeriisse vali lisa Fail Impordi pilt või lisa need lohistades. Ava failihalduris kataloog, mis sisaldab soovitud pilte. Seejärel lisa nad &kooka; galeriisse, lohistades pildid otse galerii aknasse.

## Märgituvastus

Nagu märgitud, peab olema paigaldatud gocr. Skanni oma dokument halltoonides või värvilisena. Skannida saab ainult binaarrežiimis, kui tegemist on puhasvalge musta trükiga paberiga. Edasi tõsta eelvaatluse aknas esile tekst, millel soovid märgituvastust kasutada. Seejärel soorita lõplik skannimine binaarrežiimis, klõpsates nupule Skanni.

Nüüd klõpsa tööriistaribal ikoonile Valiku OMT või vali sama käsk menüüst Skannimine. Esimesel korral ära muuda vaikeseadeid ilmuvas OMT aknas. Tavaliselt sobivad need hästi ka sinu vajadustega. Nüüd klõpsa Käivita OMT. Seejärel näed akent OMT tulemustega. Selle kvaliteet sõltub tugevasti dokumendi enda kvaliteedist.

Gocr aken

Kui märgituvastus on tehtud, käivitatakse äratuntud osal automaatselt õigekirja kontroll. Sisu saab muuta OMT aknas ning selle siis eksportida lihttekstina.

Pärast lõplikku skannimist tee paremal asuvas vaatealas valik ainult osa teksti või pildi kasutamiseks OMT-l. Seejärel klõpsa tööriistaribal ikoonile või vali menüükäsk Valiku OMT. Seejärel talita nii, nagu eespool kirjeldatud.

OMT tulemused

## Autorid ja litsents

&kooka;

Rakenduse autoriõigus 2000-2010: &kooka; arendajad ja kaasautorid

Dokumentatsiooni autoriõigus 2002: Martin Sommer msommer@suse.de

Tõlge eesti keelde: Marek Laane bald@starman.ee

&underFDL; &underGPL;

## Paigaldamine

&install.intro.documentation; &install.compile.documentation;