# El manual del &kooka;

## Introducció

El &kooka; és una aplicació que proporciona accés al maquinari de l'escàner mitjançant la biblioteca SANE. Per tant, el paquet SANE haurà d'estar instal·lat per a utilitzar el &kooka;.

El &kooka; permet escanejar, desar i visualitzar en qualsevol format d'imatge que admetin les &Qt;.

També proporciona reconeixement de caràcters mitjançant els programes de codi obert GOCR o OCRAD o la biblioteca comercial KADMOS. Almenys haureu de tenir instal·lat un d'aquests paquets de programari per a emprar aquesta característica. Un cop finalitzat el reconeixement de caràcters, s'iniciarà automàticament una verificació ortogràfica per al material reconegut. Podreu editar-lo a la finestra OCR i exportar-lo com a text sense format.

## Instruccions de l'aplicació

El lloc web http://www.sane-project.org conté informació sobre els escàners admesos. Si és possible, consulteu-lo abans de comprar un escàner.

### La finestra principal del &kooka;

La finestra principal del &kooka;

Inicieu el &kooka; des d'una consola simplement introduint ``kooka`` o seleccioneu-lo des del submenú Gràfics a l'iniciador d'aplicacions. Creeu un enllaç a l'escriptori, el qual utilitzarà una icona d'escàner.

Per a utilitzar el &kooka; només per al reconeixement òptic dels caràcters sense connectar un escàner, inicieu l'aplicació en el mode galeria amb ``kooka` `-g``.

La finestra principal del &kooka; està formada de tres quadres. A la part superior veureu els plafons, les icones i el menú. Utilitzeu el ratolí per a augmentar o reduir les finestres segons sigui necessari.

- La finestra de navegació està formada per tres pestanyes, les quals permeten canviar entre Escaneja, OCR i el navegador de fitxers integrat anomenat Galeria. La carpeta de treball es mostra a la part superior de la finestra juntament amb la carpeta on desarà l'escàner.

- Efectueu la configuració que depengui de l'escàner a la finestra inferior esquerra, la qual serà per a l'escàner que tingueu connectat. Normalment, aquesta serà la configuració per a la resolució, brillantor i contrast, el mode d'escaneig (&pex;, color, gris o binari) i per als valors de la gamma.

  Configureu aquí el vostre arranjament. A continuació, inicieu la vista prèvia de l'escàner amb Vista prèvia. El resultat de l'escàner apareixerà a la subfinestra dreta.

  Seleccioneu amb el ratolí l'àrea que voleu escanejar a la mateixa imatge de vista prèvia per a definir les dimensions finals.

  Després d'això, feu clic a Escaneja per a escanejar la selecció feta a la vista prèvia. Després de l'escaneig, se us demanarà en quin format voleu desar la imatge i si voleu fer que aquest sigui el vostre format estàndard (perquè no se us demani més).

  Si heu marcat que no voleu que se us demani sobre el format de desament, l'assistent de memòria ja no apareixerà. Per a canviar aquest format posteriorment, seleccioneu Arranjament Configura el Kooka... Desament de la imatge Usa sempre l'ajudant per a desar

- La finestra gran mostra com apareixerà la imatge després d'un escaneig final.

## Referència d'ordres i configuració

### La barra de menús del &kooka;

#### El menú Fitxer

Fitxer Carpeta nova...

- Crea una carpeta nova per a mantenir les imatges a la finestra Galeria del Kooka.

&Ctrl;S Fitxer Desa la imatge

- Desa la imatge seleccionada sota la Galeria del Kooka a una carpeta diferent del vostre disc.

  Pels detalls, vegeu la secció Desa.

&Maj;∇ Fitxer Suprimeix la carpeta

- Suprimeix la carpeta seleccionada sota la Galeria del Kooka.

&Ctrl;N Fitxer Imatge nova des de la selecció

- Si la imatge escanejada inclou més del que voleu que aparegui a la imatge final, utilitzeu aquesta eina per a retallar la vostra imatge marcant la vostra selecció a la pantalla gran d'imatge que hi ha a la dreta i seleccioneu aquesta eina. La imatge serà retallada d'acord amb la vostra selecció. És possible que ja estigueu familiaritzat amb aquesta característica des de l'eina de retallat &kolourpaint;.

Fitxer Envia la imatge

- Elimina la imatge que es mostrarà al visualitzador d'imatges.

&Ctrl;P Fitxer Imprimeix

- Imprimeix la imatge mostrada.

&Ctrl;Q Fitxer Surt

- Surt del &kooka;.

#### El menú Escaneja

Escaneja Imatge OCR...

- Inicia el reconeixement òptic dels caràcters (OCR) de tota la imatge mitjançant el sistema de reconeixement definit a la pàgina OCR del diàleg de configuració. Iniciarà el reconeixement de caràcters per a la imatge en la vista prèvia.

Escaneja En seleccionar OCR...

- Obrirà una finestra per al reconeixement de caràcters. Aquí, però, el reconeixement de caràcters només es realitzarà per a l'àrea ressaltada a l'escaneig final.

#### El menú Imatge

Les accions en aquest menú també estan disponibles al menú contextual de la finestra de vista prèvia.

&Ctrl;I Imatge Escala a l'amplada

- Escalarà proporcionalment la imatge fins a l'amplada de la pantalla.

&Ctrl;H Imatge Escala a l'alçada

- Escalarà proporcionalment la imatge fins a l'alçada de la pantalla.

&Ctrl;1 Imatge Mida original

- Restaura la mida de l'escaneig original reduint o ampliant la imatge a la pantalla.

  Hi ha mètodes addicionals d'escalat d'una imatge: feu clic dret a la imatge mostrada. Redefiniu les tres opcions anomenades i establiu l'ampliació. Això també es pot fer des de la finestra de Vista prèvia.

&Ctrl;V Imatge Emmiralla verticalment

- Inverteix verticalment la imatge.

&Ctrl;M Imatge Emmiralla horitzontalment

- Inverteix horitzontalment la imatge.

&Ctrl;7 Imatge Gira en sentit antihorari

- Gira la imatge noranta graus en sentit contrari a les agulles del rellotge.

&Ctrl;9 Imatge Gira en sentit horari

- Gira la imatge noranta graus en sentit a les agulles del rellotge.

&Ctrl;8 Imatge Gira la imatge 180 graus

- Gira la imatge a 180 graus.

#### El menú Arranjament

A part dels menús Arranjament i Ajuda comuns al &kde; que es descriuen en el capítol Menú de la documentació Fonaments del &kde;, el &kooka; té aquestes entrades de menú específiques de l'aplicació:

Arranjament Selecciona el dispositiu d'escaneig...

- Si teniu diversos escàners, utilitzeu aquesta acció per a seleccionar un escàner i utilitzar sempre un determinat dispositiu a l'inici.

Arranjament Afegeix un dispositiu escaneig...

- Afegeix un dispositiu que no es detecta automàticament durant l'inici del &kooka;.

### Configurar el &kooka;

General

- Utilitzeu aquest botó per a tornar a activar tots els missatges i qüestions que s'havien ocultat utilitzant No tornis a preguntar.

Inici

- Si només teniu un escàner, és possible que vulgueu desmarcar Mostra el diàleg per a la selecció de l'escàner. Si només teniu un ordinador, també voldreu desmarcar Cerca a la xarxa per a dispositius d'escaneig.

En desar la imatge

- Usa sempre l'ajudant per a desar, Pregunta pel nom de fitxer en desar o Abans que comenci l'escaneig / Després que finalitzi l'escaneig.

Galeria i miniatures

- Aquí es pot ajustar la mida de les miniatures; així com el fons. Per exemple, és possible que vulgueu reduir la mida de les miniatures si esteu escanejant moltes pàgines d'un llibre.

  A la secció Galeria d'imatges, seleccioneu com i on mostrar les carpetes recents.

OCR

- Seleccioneu el motor OCR i el camí d'accés a l'executable.

## Desar

Moure en desar les imatges

El mètode per a desar una imatge és una mica diferent al &kooka; que en moltes altres aplicacions. Feu clic a la pestanya Galeria per a obrir un petit navegador de fitxers. Aquesta és la carpeta `~/Documents/KookaGallery`. A la finestra, es mostra la vostra subcarpeta actual a la galeria. Aquí és on es desen totes les imatges escanejades com a fitxers. Quan s'inicia el &kooka; per primera vegada, només veureu la `KookaGallery`. Creeu subcarpetes fent clic dret en aquesta carpeta. La carpeta seleccionada, ressaltada en blau, serà la primera ubicació de desament per a les imatges escanejades. Els escanejos estaran etiquetats en ordre numèric ascendent com a `kscan_0001` i `kscan_0002`.

Per a desar permanentment una imatge, utilitzeu Reanomena la imatge i doneu un nom nou i el final adequat per al format d'imatge escollit durant l'escaneig. Si introduïu una extensió diferent, obtindreu un missatge que no es correspondrà amb el format escanejat. Tot i que encara podreu desar la imatge amb aquest nom, conservarà el format original. Actualment, no s'ofereix la conversió «sobre la marxa».

Si no voleu utilitzar aquest mètode per a gestionar les vostres imatges a `~/Documents/KookaGallery/`, per descomptat, podeu desar-les a una altra ubicació. Per a fer-ho, feu clic dret al nom de la imatge i seleccioneu Desa la imatge. Trieu qualsevol camí. A més, tanqueu o suprimiu permanentment les imatges.

Per a incorporar altres imatges a la galeria, utilitzeu Fitxer Importa imatges o afegiu-les arrossegant i deixant anar. Obriu el gestor de fitxers a la carpeta que contingui les imatges desitjades. A continuació, afegiu-les a la galeria del &kooka; arrossegant-les i deixant-les anar a dins de la galeria.

## Reconeixement de caràcters

Com ja s'ha esmentat, cal tenir instal·lada la gocr. Escaneja una vista prèvia del document en escala de grisos o color. Només podreu escanejar en mode binari si teniu un full de paper blanc pur amb impressió en negre. A continuació, ressalteu el text que es vol reconèixer a la finestra de vista prèvia. A continuació, feu l'escanejat final en mode binari amb Escaneja.

Ara feu clic a la icona a la barra d'eines, En seleccionar OCR... o seleccioneu aquest element al menú Escaneig. Per a la primera prova, no canvieu les opcions de configuració predeterminades que es mostren a la finestra OCR emergent. Normalment, aquests seran adequats i satisfaran la majoria de les necessitats. Ara feu clic a Engega l'OCR. Ara veureu una finestra que conté els resultats de l'OCR. La qualitat dependrà en gran manera del document mateix.

La finestra gocr

Un cop finalitzat el reconeixement dels caràcters, s'iniciarà una verificació ortogràfica del material reconegut. Podreu editar el contingut a la finestra OCR i exportar-lo com a text sense format.

Després de l'escaneig final, marqueu una selecció a la imatge mostrada que hi ha a la dreta per a carregar només una part del text o la imatge a l'OCR. A continuació, feu clic a la icona de la barra d'eines o feu clic al menú a En seleccionar OCR.... Ara procediu tal com es descriu a la secció anterior.

Els resultats de l'OCR

## Crèdits i llicència

&kooka;

Copyright per a l'aplicació 2000-2010, els desenvolupadors i col·laboradors del &kooka;

Copyright per a la documentació 2002 Martin Sommer msommer@suse.de

Traductor de la documentació: &credits.Antoni.Bella;

&underFDL; &underGPL;